paragraph_text: Odašiljač je izgrađen od 1922. – 24. godine, a sastoji se od šest 127 metara visokih čeličnih tornjeva, uzemljenih divovskim pilonima, spojenim žicom s VLF odašiljačem u postaji. Do 1950-ih on se koristio za radijsku telegrafiju s radio postajom Radio Central na Long Islandu u New Yorku, a od 1960-ih do 1996. godine slao je naredbe podmornicama švedske mornarice. Danas se koristi samo u posebnim prigodama, kao npr. Alexandersonov dan kada se šalju impulsi morseova koda na 17,2&nbsp;kHz. Njegov pozivni signal je SAQ, a svake godine na Badnjak u 8:00 sati (UTC) emitira signal.